ที่ มท ๐๘๐๙.๔/ว

ถึง สำนักงาน ก.จ.จ. ก.ท.จ. ก.อบต.จังหวัดทุกจังหวัด และ ก.เมืองพัทยา

ตามที่สำนักงาน ก.จ. ก.ท. และ ก.อบต. ได้มีการกำหนดมาตรฐานทั่วไปเกี่ยวกับการประเมินผลงานข้าราชการหรือพนักงานครูและบุคลากรทางการศึกษาองค์กรปกครองส่วนท้องถิ่น ตำแหน่งครู เพื่อให้มีหรือเลื่อน
วิทยฐานะสูงขึ้น พ.ศ. ๒๕๖๑ (มาตรฐานทั่วไปใหม่) และกำหนดแนวทางการดำเนินการประเมินในช่วงระยะเวลาเปลี่ยนผ่านให้ผู้ที่ดำรงตำแหน่งครูอยู่ก่อนวันที่มาตรฐานทั่วไปใหม่ใช้บังคับ สามารถยื่นคำขอมีหรือเลื่อนวิทยฐานะตามมาตรฐานทั่วไปเดิมได้ 1 ครั้ง เพียงวิทยฐานะเดียว ภายในระยะเวลาที่กำหนดตามบทเฉพาะกาล นั้น

เนื่องจากประกาศ ก.ท. เรื่อง หลักเกณฑ์และเงื่อนไขการประเมินผลงานพนักงานครูและบุคลากรทางการศึกษาเทศบาลเพื่อให้มีหรือเลื่อนวิทยฐานะ ประกาศ ณ วันที่ ๕ มกราคม พ.ศ. ๒๕๕๐ (หลักเกณฑ์เดิม) ซึ่งคณะกรรมการกลางข้าราชการองค์การบริหารส่วนจังหวัด (ก.จ.) และคณะกรรมการกลางพนักงานส่วนตำบล (ก.อบต.) กำหนดให้นำไปใช้กับองค์การบริหารส่วนจังหวัด และองค์การบริหารส่วนตำบลโดยอนุโลม กำหนดให้องค์กรปกครองส่วนท้องถิ่นดำเนินการประเมินด้านวินัย คุณธรรม จริยธรรม และจรรยาบรรณวิชาชีพ และด้านคุณภาพ
การปฏิบัติงานของผู้ที่ยื่นขอรับการประเมินวิทยฐานะระดับเชี่ยวชาญ รอบเดือนตุลาคม ให้เสร็จสิ้นภายใน 90 วัน นับตั้งแต่วันที่ 31 ตุลาคม ของปีนั้น ๆ (ให้เสร็จภายในสิ้นเดือนมกราคม) และให้แจ้งผู้ที่ผ่านการประเมินทั้งสองด้าน เสนอผลงาน
ที่เกิดจากการปฏิบัติหน้าที่ต่อผู้บังคับบัญชาเพื่อตรวจสอบและรับรอง แล้วให้องค์กรปกครองส่วนท้องถิ่นนำส่งสำนักงาน ก.จ.จ. ก.ท.จ. หรือ ก.อบต.จังหวัด (แล้วแต่กรณี) ภายใน 30 วัน นับตั้งแต่วันที่ผ่านการประเมินตามรอบปีที่เสนอขอ หากไม่ส่งตามกำหนด ถือว่าสละสิทธิ์ ดังนั้น สำนักงาน ก.จ. ก.ท. และ ก.อบต. จึงขอความร่วมมือสำนักงาน ก.จ.จ. ก.ท.จ.
ก.อบต.จังหวัดทุกจังหวัด และสำนักงาน ก.เมืองพัทยา แจ้งองค์กรปกครองส่วนท้องถิ่นที่มีผู้ยื่นคำขอรับการประเมิน
เพื่อเลื่อนวิทยฐานะระดับเชี่ยวชาญ ในรอบเดือนตุลาคม ๒๕๖4 และผ่านการประเมินด้านวินัย คุณธรรม จริยธรรม และจรรยาบรรณวิชาชีพ และด้านคุณภาพการปฏิบัติงานแล้ว รายงานข้อมูลผู้ที่จะจัดส่งผลงานที่เกิดจากการปฏิบัติหน้าที่
(ผลการปฏิบัติงานและผลงานทางวิชาการ) ให้สำนักงาน ก.จ. ก.ท. และ ก.อบต. เพื่อกำหนดแผนในการจัดส่งให้คณะกรรมการประเมินต่อไป โดยให้รายงานข้อมูลผ่านระบบออนไลน์ จากการแสกน QR Code ท้ายหนังสือนี้
และกรอกข้อมูลผู้ขอรับการประเมินรายบุคคล ภายในวันที่ 15 กุมภาพันธ์ ๒๕๖5 ทั้งนี้ สำนักงาน ก.จ. ก.ท. และ ก.อบต. จะดำเนินการรับผลงานที่เกิดจากการปฏิบัติหน้าที่ (ผลการปฏิบัติงานและผลงานทางวิชาการ) ของผู้ขอรับการประเมินดังกล่าว ในช่วงปลายเดือนกุมภาพันธ์ - ต้นเดือนมีนาคม ๒๕65 สำหรับวัน เวลา และสถานที่ จะแจ้งให้ทราบอีกครั้ง

สำนักงาน ก.จ. ก.ท. และ ก.อบต.

มกราคม ๒๕65

สำนักพัฒนาระบบบริหารงานบุคคลส่วนท้องถิ่น

กลุ่มงานบริหารงานบุคคลทางการศึกษาท้องถิ่น

โทร. ๐-๒๒๔๑-๙๐๐๐ ต่อ ๔๒๒๖-๙, โทรสาร ๐-๒๒๔๑-๙๐๕

ไปรษณีย์อิเล็กทรอนิกส์ sarabarn@dla.go.th

๑

QR Code แบบรายงานข้อมูล

DLA-PC

2022-01-27

นพพล เสมคำ

test